Diari Oficial de la Generalitat Valenciana


Sumari del DOGV 9101, del 07-06-2021 (2021/6342)

RESOLUCIÓ de 3 de juny de 2021, de la Vicepresidència i Conselleria d'Igualtat i Polítiques Inclusives, per la qual es convoquen per a l'exercici 2021 les subvencions destinades a la realització de projectes dirigits a la millora de les condicions sociolaborals de les persones immigrants treballadores agrícoles de temporada i campanya.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9101

Data del DOGV
:   07-06-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/6342


Data del document
:   03-06-2021

Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Resolució

Anàlisi jurídica

 Descriptors 

:   * Vicepresidència i Conselleria d'Igualtat i Polítiques Inclusives
    * ajuda pública

RESOLUCIÓ de 3 de juny de 2021, de la Vicepresidència i Conselleria d'Igualtat i Polítiques Inclusives, per la qual es convoquen per a l'exercici 2021 les subvencions destinades a la realització de projectes dirigits a la millora de les condicions sociolaborals de les persones immigrants treballadores agrícoles de temporada i campanya. [2021/6342]  
  
La Vicepresidència i Conselleria d'Igualtat i Polítiques Inclusives té entre els seus objectius prioritaris el foment i el desenvolupament del valor de la igualtat en la diversitat.  
La Direcció General d'Igualtat en la Diversitat és l'òrgan directiu de la Secretaria Autonòmica d'Igualtat i Diversitat al qual corresponen les funcions en matèria de polítiques de drets i reconeixement de la diversitat ètnica i cultural, diversitat sexual i familiar, igualtat de tracte, no discriminació i prevenció dels delictes d'odi i política migratòria.  
  
Mitjançant l'Ordre 4/2015, d'1 de setembre de 2015, de la Vicepresidència del Consell i Conselleria d'Igualtat i Polítiques Inclusives, s'estableixen les bases reguladores de la concessió de subvencions destinades a la realització de projectes dirigits a la millora de les condicions sociolaborals de les persones immigrants treballadores agrícoles de temporada i campanya, d'ara en avant Ordre 4/2015 (DOGV 7611, 09.09.2015).  
En virtut de l'exposat i de conformitat amb l'article 160.4.b de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, resolc:  
  
Primer. Objecte  
Convocar per a l'exercici 2021 les subvencions destinades al finançament de projectes dirigits a la millora de les condicions sociolaborals de les persones immigrants treballadores agrícoles de temporada i campanya regulades per l'Ordre 4/2015.  
Podran ser objecte d'aquesta subvenció els projectes que tinguen com a finalitat la realització d'activitats que suposen una millora de les condicions sociolaborals de persones immigrants treballadores temporeres, d'entre les que figuren en la base quinta de la citada Ordre 4/2015.  
  
  
Segon. Condicions de la concessió de les subvencions  
1. El procediment de concessió d'aquestes ajudes es tramitarà en règim de concurrència competitiva.  
2. Podran ser beneficiàries d'aquestes ajudes les organitzacions empresarials agràries que complisquen els requisits establits en la base tercera de l'Ordre 4/2015.  
Així mateix, les entitats beneficiàries de la subvenció hauran de complir les obligacions recollides en la base quarta de l'esmentada Ordre 4/2015.  
  
Tercer. Finançament de les ajudes  
La Llei 4/2020, de 30 de desembre, de pressupostos de la Generalitat per a l'exercici 2021, inclou la línia de subvenció S1147000 «Programa de millora de les condicions de les persones migrants temporeres» en l'aplicació pressupostària 47.45.34.685.41.1, dotada amb un import de 375.000,00 euros.  
  
Quart. Quantia de la subvenció  
1. El procés d'assignació del crèdit entre les entitats beneficiàries es realitzarà tenint en compte la dotació total de la convocatòria i la puntuació global obtinguda pel conjunt de les entitats beneficiàries, i el quocient entre tots dos elements és el que determinarà el valor/punt, que servirà com a valor de referència per a efectuar el repartiment del crèdit.  
  
2. En cap cas, la subvenció concedida podrà ser superior a l'import sol·licitat per l'entitat beneficiària.  
  
Cinqué. Termini i lloc de presentació de les sol·licituds de subvenció  
1. El termini per a la presentació de les sol·licituds serà de vint dies hàbils a comptar des de l'endemà de la publicació de la present resolució de convocatòria en el Diari Oficial de la Generalitat Valenciana. L'incompliment d'aquest termini determinarà automàticament l'exclusió de la convocatòria.  
2. La presentació de la sol·licitud, amb els annexos i la documentació corresponent, s'ha de realitzar exclusivament per mitjans electrònics pels qui ostenten la representació legal de l'entitat, de conformitat amb el que es disposa en l'article 14 de la Llei 39/2015, d'1 d'octubre, del procediment administratiu comú de les administracions públiques.  
  
Per a poder accedir a aquest sistema electrònic, la persona sol·licitant haurà de disposar de signatura electrònica avançada, bé amb el certificat reconegut d'entitat (persones jurídiques) o bé amb el certificat reconegut de ciutadania (persona física), tots dos emesos per l'Autoritat de Certificació de la Comunitat Valenciana.  
En el cas de presentar un certificat digital de persona física i que s'actue en representació d'una persona jurídica, s'haurà d'inscriure prèviament en el Registre de representants de l'Agència de Tecnologia i Certificació Electrònica de la Comunitat Valenciana (ACCV), de caràcter voluntari, davant la Generalitat, per a la realització de tràmits per via electrònica.  
3. El punt d'accés a la tramitació electrònica és la Seu Electrònica de la Generalitat, accessible en la web https://sede.gva.es. Aquest tràmit també estarà disponible en l'enllaç següent: http://www.gva.es/va/inicio/procedimientos'id\_proc=17580  
  
Sisé. Documentació que ha d'acompanyar a la sol·licitud.  
1. En la tramitació telemàtica, les entitats sol·licitants han d'aportar a través dels mitjans electrònics la següent documentació:  
a) Annex II. Autorització de consulta telemàtica per a subvencions.  
Si, per contra, l'entitat no autoritza la consulta telemàtica, haurà de presentar:  
- Certificat d'estar al corrent dels pagaments de les obligacions tributàries amb l'Agència Tributària estatal.  
- Certificat d'estar al corrent dels pagaments de les obligacions tributàries amb l'Agència Tributària autonòmica.  
- Certificat d'estar al corrent dels pagaments de les obligacions amb la Tresoreria de la Seguretat Social.  
Les dades d'identitat de l'entitat.  
b) Annex III. Sol·licitud subvenció temporers 2021.  
c) Annex IV. Fitxa tècnica del projecte.  
d) Model de domiciliació bancària en cas de ser nova perceptora o si hi haguera un canvi de número de compte. Aquest model ha d'anar segellat i signat per l'entitat bancària, on figure el número de compte (IBAN) i el titular.  
2. La sol·licitud i els annexos a aquesta hauran d'anar acompanyats de la documentació relacionada en la base octava de l'Ordre 4/2015, que es presentarà també per mitjans electrònics.  
  
Seté. Criteris de valoració de les sol·licituds  
Les sol·licituds presentades es valoraran conforme als criteris assenyalats en la base desena de la citada Ordre 4/2015.  
  
Huité. Termini de resolució i notificació  
1. El termini màxim de resolució i notificació de la convocatòria serà de sis mesos a comptar des de l'endemà a la publicació de la present convocatòria, de conformitat amb el que es disposa en la Llei 39/2015, d'1 d'octubre, del procediment administratiu comú de les administracions públiques.  
2. La resolució del procediment es notificarà a les entitats interessades per mitjans electrònics, i s'ajusta al que es disposa en els articles 40, 42 i 43 de la Llei 39/2015, d'1 d'octubre, del procediment administratiu comú de les administracions públiques.  
  
Nové. Règim de deslliuraments de pagament  
1. El pagament de les subvencions se subjectarà al que es disposa en la base dotzena de l'Ordre 4/2015.  
L'esmentat pagament es realitzarà prèvia justificació per l'entitat beneficiària de la realització de l'activitat, projecte, objectiu o adopció del comportament per al qual es va concedir, en els termes establits en l'article 171 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions.  
  
2. El termini màxim per a la justificació del deslliurament de la subvenció finalitzarà el 18 de novembre de 2021.  
  
Dècim. Justificació de la subvenció  
1. La justificació econòmica, així com la memòria tècnica, es realitzaran atenent les exigències contingudes en la resolució tretzena de la citada Ordre 4/2015, i es presentaran exclusivament per mitjans electrònics, de conformitat amb el que es disposa en l'article 14 de la Llei 39/2015, d'1 d'octubre, del procediment administratiu comú de les administracions públiques.  
2. El termini màxim per a la presentació de la memòria tècnica serà el 10 de gener de 2022.  
3. D'acord amb el que s'estableix en la base quinzena de l'Ordre 4/2015, es durà a terme un pla de control de la realització de l'activitat subvencionada mitjançant la comprovació i control de la documentació de caràcter econòmic justificativa de l'import concedit i de la memòria tècnica relativa a l'actuació subvencionada, remesos per les entitats beneficiàries de les subvencions.  
  
Onzé. Clàusula de protecció de dades  
De conformitat amb el Reglament (UE) 2016/679 del Parlament i del Consell, de 27 d'abril de 2016, relatiu a la protecció de les persones físiques quant al tractament de dades personals i a la lliure circulació d'aquestes dades (RGPD), la Llei orgànica 3/2018, de protecció de dades personals i garantia dels drets digitals (BOE 294, 06.12.2018) i altres disposicions aplicables, les dades proporcionades de caràcter personal seran tractades per la Generalitat per a procedir a la tramitació de la sol·licitud a l'empara de la Llei general de subvencions.  
Les entitats podran exercir els drets d'accés, rectificació, cancel·lació, oposició, supressió, portabilitat i limitació del tractament davant la Vicepresidència i Conselleria d'Igualtat i Polítiques Inclusives que gestiona aquesta ajuda, així com reclamar, si és el cas, davant l'autoritat de control en matèria de protecció de dades, especialment quan no haja obtingut satisfacció en l'exercici dels seus drets.  
  
Responsable del tractament Vicepresidència i Conselleria d'Igualtat i Polítiques Inclusives  
C/ de la Democràcia, 77. 46505 València  
Delegació de Protecció de Dades En tot cas, les persones sol·licitants podran contactar amb la Delegació de Protecció de Dades de la Generalitat per mitjà del correu electrònic fch@vtf.hy, o de l'adreça postal:  
Conselleria de Transparència, Responsabilitat Social, Participació i Cooperació.  
Delegació de Protecció de Dades de la Generalitat  
Passeig de l'Albereda, 16. 46086 València  
Drets de les persones interessades Podran exercitar els seus drets d'accés, rectificació, supressió, oposició, limitació i portabilitat de les seues dades de caràcter personal incloses en els tractaments d'aquesta conselleria.  
Exercici de drets Per a exercitar els drets haurà de presentar un escrit davant la Sotssecretaria de la Vicepresidència i Conselleria d'Igualtat i Polítiques Inclusives. Haurà d'especificar quin d'aquests drets sol·licita que siga satisfet i haurà d'acompanyar document identificatiu de la persona representant legal i document que acredite la dita representació. A més podrà exercitar els seus drets de forma telemàtica a través del següent enllaç: https://www.gva.es/va/inicio/procedimientos'id\_proc=19856  
  
Reclamació davant l'AEPD En cas de considerar vulnerat el seu dret a la protecció de dades personals, podrà interposar una reclamació davant l'Agència Espanyola de Protecció de Dades.  
  
 https://aepd.es/  
  
  
Dotzé. Clàusula de transparència  
En compliment de l'article 3 de la Llei 19/2013, de 9 de desembre, de transparència, accés a la informació pública i bon govern, de l'article 3 de la Llei 2/2015, de 2 d'abril, de transparència, bon govern i participació ciutadana de la Comunitat Valenciana, i de l'article 18 de la Llei general de subvencions, les entitats beneficiàries d'una subvenció hauran de complir les següents obligacions de transparència:  
  
1. En el cas d'entitats que perceben durant el període d'un any ajudes o subvencions públiques en una quantia superior a 100.000,00 euros o quan, almenys, el 40 % del total dels seus ingressos anuals tinguen caràcter d'ajuda o subvenció pública, sempre que aconseguisquen com a mínim la quantitat de 5.000,00 euros, hauran de complir les obligacions de publicitat activa recollides en el capítol II del títol I de la Llei 19/2013, de 9 de desembre. En particular, hauran de publicar en els termes previstos en els principis generals de l'article 5 d'aquesta llei la informació institucional i organitzativa de l'article 6 i l'econòmica i pressupostària de l'article 8 d'aquesta.  
2. En el cas d'entitats que perceben, durant el període d'un any, ajudes o subvencions, de l'Administració autonòmica o de qualsevol altra entitat enumerada en l'article 2 de la Llei 2/2015, de 2 d'abril, per import superior a 10.000,00 euros, hauran de donar l'adequada publicitat a aquesta, i indicar almenys l'entitat pública concedent, l'import rebut i el programa, activitat, inversió o actuació subvencionada. La difusió d'aquesta informació es farà preferentment a través de les corresponents pàgines web. En cas que no disposen de pàgina web on realitzar aquesta publicitat, podran complir amb aquesta obligació a través del portal que pose a la seua disposició l'òrgan concedent. Per a això, durant el període de justificació de l'ajuda concedida haurà de comunicar-ho a l'entitat concedent perquè li done publicitat en la web corresponent.  
3. Sense perjudici de les obligacions previstes en els anteriors apartats, les persones beneficiàries de la subvenció hauran de donar l'adequada publicitat del caràcter públic del finançament de programes, activitats, inversions o actuacions de qualsevol mena que siguen objecte de subvenció, incloent-hi el logotip de la Generalitat Valenciana en mitjans de difusió com per exemple cartells, materials impresos, mitjans electrònics o audiovisuals i en qualsevol altre mitjà de publicitat que es realitze de l'activitat subvencionada.  
  
Contra aquesta resolució, que posa fi a la via administrativa, podrà interposar-se recurs contenciós administratiu en el termini de dos mesos, a comptar des de l'endemà de la seua publicació, d'acord amb el que s'estableix en els articles 8 i 46.1 de la Llei 29/1998, de 13 de juliol, reguladora de la jurisdicció contenciosa administrativa, o, potestativament, recurs de reposició davant aquest mateix òrgan en el termini d'un mes, computat en els mateixos termes, de conformitat amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques. Tot això sense perjudici que les persones interessades puguen presentar qualsevol altre que estimen pertinent.  
  
València, 3 de juny de 2021.- La vicepresidenta del Consell i consellera d'Igualtat i Polítiques Inclusives: Mónica Oltra Jarque.